**Mecanismul de raportare a încălcărilor legii**

In sensul [Legii nr. 361/2022](https://legislatie.just.ro/Public/DetaliiDocument/262872) privind protecţia avertizorilor în interes public. Avertizorul în interes public este o persoană fizică, care efectuează o raportare sau divulgă public informaţii referitoare la încălcări ale legii, obţinute în context profesional.

**Legislația incidentă:**

1. [Legea nr. 361/2022 privind protecţia avertizorilor în interes public, cu modificările ulterioare](https://www.integritate.eu/Files/Files/legislatie/.999%20Legea%20nr.%20361-2022%20privind%20protectia%20avertizorilor%20in%20interes%20public.pdf);
2. [Legea nr. 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare](https://legislatie.just.ro/Public/DetaliiDocument/22361);
3. [Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri şi prevenirea corupţiei, cu modificările şi completările ulterioare](https://legislatie.just.ro/Public/DetaliiDocument/43323);
4. [Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările ulterioare](https://legislatie.just.ro/Public/DetaliiDocument/121924);
5. [Legea nr. 251/2004 privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei](https://legislatie.just.ro/Public/DetaliiDocumentAfis/52934);
6. [Directiva (UE) 2019/1937 a Parlamentului European și a Consiliului din 23 octombrie 2019 privind protecția persoanelor care raportează încălcări ale dreptului Uniunii](https://eur-lex.europa.eu/legal-content/RO/TXT/PDF/?uri=CELEX:32019L1937);
7. [Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor)](https://eur-lex.europa.eu/legal-content/RO/TXT/PDF/?uri=CELEX:32016R0679).

Persoanele care efectuează raportări privind încălcări ale legii, care s-au produs sau care sunt susceptibile să se producă în cadrul Complexului Muzeal Arad, au posibilitatea să utilizeze fie canalele interne, fie cele externe, sau să raporteze la canalele externe după ce le-au utilizat pe cele interne, beneficiind în același timp de aceleași standard de protecție.

**I. Raportarea internă**

1)   ***în scris****:*

a) *pe suport de hârtie*, prin depunerea sesizării la secretariatul din cadrul Complexului Muzeal Arad sau transmiterea sesizării prin serviciile poștale la adresa P-ța G. Enescu nr.1 Cod poştal 310131, în plic închis, pe care va fi înscrisă mențiunea *Raportare privind încălcări ale legii*.

b) *în format electronic*, la adresa office@museumarad.ro sau prin utilizarea formularului predefinit de mai sus.

Pentru sesizările formulate în scris se va utiliza formularul *Raportare privind încălcări ale legii* – ([.doc](https://antipa.ro/wp-content/uploads/2024/09/Formular-Raportare-privind-incalcari-ale-legii.docx))  ([.pdf](https://antipa.ro/wp-content/uploads/2024/09/Formular-Raportare-privind-incalcari-ale-legii.pdf))

**Raportarea care nu cuprinde numele, prenumele, datele de contact sau semnătura avertizorului în interes public se examinează și se soluționează în măsura în care conține indicii referitoare la încălcări ale legii, în conformitate cu prevederile art. 6 punctul 2 din Legea nr. 361/2002, actualizată.**

 Persoana responsabilă cu primirea, înregistrarea, examinarea, efectuarea de acțiuni subsecvente și soluționarea raportărilor este dna Emanuela Bundea, muzeograf , desemnata prin Dispoziția managerului CMA nr.143 din 11.08.2024.

**II. Raportarea externă:**

Autorități competente să primească raportări privind încălcări ale legii sunt:

1. autorităţile şi instituţiile publice care, potrivit dispoziţiilor legale speciale, primesc şi soluţionează raportări referitoare la încălcări ale legii, în domeniul lor de competenţă;

2. Agenţia Naţională de Integritate (ANI);

3. alte autorităţi şi instituţii publice cărora ANI le transmite raportările spre competentă soluţionare.